ಈ ಜಿಯೋ ಪ್ಯಾಕ್ ಹಾಕಿದ್ರೆ ನಿಮಗೆ 100 ಜಿಬಿ ಡೇಟಾ ಫ್ರೀ!

ಮುಂಬೈ: ಈಗಾಗಲೇ 303 ರೂ.  ರಿಚಾರ್ಜ್ ಮಾಡಿದ ಗ್ರಾಹಕರಿಗೆ ಮೂರು ತಿಂಗಳು 84 ಜಿಬಿ ಉಚಿತ ಡೇಟಾ ನೀಡಿದ್ದ ಜಿಯೋ ಈಗ 999 ರೂ. ಮತ್ತು ಅದಕ್ಕಿಂತಲೂ ಹೆಚ್ಚಿನ ರಿಚಾರ್ಜ್ ಮಾಡಿದ ಗ್ರಾಹಕರಿಗೆ 100 ಜಿಬಿ ಡೇಟಾ ನೀಡುವುದಾಗಿ ಹೇಳಿದೆ.

ಈ ಸಮ್ಮರ್ ಸರ್‍ಪ್ರೈಸ್ ಆಫರ್‍ನಲ್ಲಿ ಗ್ರಾಹಕರು ಪ್ರತಿದಿನ ಉಚಿತವಾಗಿ ಎಷ್ಟು ಬೇಕಾದರೂ ಡೇಟಾವನ್ನು ಬಳಕೆ ಮಾಡಬಹುದು ಎಂದು ಜಿಯೋ ತಿಳಿಸಿದೆ.

999 ರಿಚಾರ್ಜ್ ಭಿನ್ನ ಹೇಗೆ?
ಈಗ ನೀವು ಜಿಯೋ ಪ್ರೈಮ್ ಗ್ರಾಹಕರಾಗಿದ್ದು 303 ರೂ. ರಿಚಾರ್ಜ್ ಮಾಡಿದ್ರೆ ಪ್ರತಿ ದಿನ ಗರಿಷ್ಟ 1ಜಿಬಿ ಡೇಟಾವನ್ನು ಬಳಕೆ ಮಾಡಬಹುದು. 1 ಜಿಬಿ ಮುಗಿದ  ಡೇಟಾ ವೇಗ 128 ಕೆಬಿಪಿಎಸ್‍ಗೆ ಇಳಿಯುತ್ತದೆ. ಆದರೆ 999 ರೂ. ಮತ್ತು ಅಧಿಕ  ಮೊತ್ತದ ರಿಚಾರ್ಜ್ ಮಾಡಿದ್ರೆ ಗ್ರಾಹಕರಿಗೆ ದಿನದಲ್ಲಿ ಇಂತಿಷ್ಟೇ ಡೇಟಾವನ್ನು ಬಳಸಬೇಕೆಂಬ ಮಿತಿಯಿಲ್ಲ. ಈ ಸಮ್ಮರ್ ಸರ್‍ಪ್ರೈಸ್ ಆಫರ್ ಜಿಯೋದ ಎಲ್ಲ ಗ್ರಾಹಕರಿಗೆ ಸಿಗಲಿದೆ.

ಇದನ್ನೂ ಓದಿ: ಸಿಮ್ ಆಯ್ತು ಜಿಯೋ ಸೆಟ್‍ಟಾಪ್ ಬಾಕ್ಸ್: ವಿಶೇಷತೆ ಏನು? ಬೆಲೆ ಎಷ್ಟು? ಆರಂಭ ಯಾವಾಗ?

ಜಿಯೋದ ಎರಡನೇ ಸಮ್ಮರ್ ಸರ್‍ಪ್ರೈಸ್ ಆಫರ್ ಇದಾಗಿದೆ. ಈ ಹಿಂದೆ ಪ್ರೈಮ್ ಸದಸ್ಯರಾಗಿದ್ದವರು 303 ರೂ. ರಿಚಾರ್ಜ್ ಮಾಡಿದ್ರೆ ಅವರಿಗೆ ಮೂರು ತಿಂಗಳ ಕಾಲ ಪ್ರತಿ ದಿನ 1 ಜಿಬಿ ಡೇಟಾವನ್ನು ಉಚಿತವಾಗಿ ನೀಡುವುದಾಗಿ ಹೇಳಿತ್ತು.

ಇದನ್ನೂ ಓದಿ: ಪ್ರೈಮ್ ಮೆಂಬರ್‍ಶಿಪ್ ಡೆಡ್‍ಲೈನ್ ಅವಧಿ ವಿಸ್ತರಣೆ: ಏನಿದು ಜಿಯೋ ಸಮ್ಮರ್ ಸರ್‍ಪ್ರೈಸ್ ಆಫರ್? ಗ್ರಾಹಕರಿಗೆ ಲಾಭವೇ?

ಎಷ್ಟು ರೂ. ಪ್ಲಾನ್ ಮಾಡಿದ್ರೆ ಎಷ್ಟು ಜಿಬಿ ಡೇಟಾ ಸಿಗಲಿದೆ ಎನ್ನುವ ಮಾಹಿತಿಯನ್ನು ಇಲ್ಲಿ ನೀಡಲಾಗಿದೆ.